**MOKOMĖS RAŠYTI BE KLAIDŲ**

(Šias lietuvių kalbos rašybos taisykles mokiniai perkūrė ir apipavidalino savaip)

DAIKTAVARDŽIŲ RAŠYBOS TAISYKLĖS

Kokią raidę rašyti daiktavardžio gale, pasitikrinti padeda klausimai arba taisyklė.

Daiktavardžių vienaskaitos galininke rašomos nosinės raidės **ą, ę, į, ų**: nam**ą**, keli**ą**, koj**ą**, varl**ę**, kat**ę**, šun**į**, bried**į**, dang**ų**, sūn**ų**, ...

Daiktavardžių daugiskaitos kilmininke rašoma nosinė raidė **ų (ių)**: nam**ų**, keli**ų**, koj**ų**, varl**ių**, kač**ių**, šun**ų**, briedži**ų**, sūn**ų**, ...

Daiktavardžių vietininke pabaigoje rašoma raidė **e**: mišk**e**, miškuos**e**, lauk**e**, laukuose, šunyj**e**, šunys**e**, pilyj**e**, pilys**e**, ...

Jei daiktavardžio kilmininke galūnė **io**, tai kitur, kur girdime e, rašome **ia**: medž**io** – medž**ia**i, medž**ia**ms, medž**ia**is; brol**io** – brol**ia**i, brol**ia**ms, brol**ia**is, ... Minkštumo ženklas „keliauja“ į kitas to daiktavardžio galūnes!Jei daiktavardžio kilmininke galūnė **ės**, tai kitur, kur girdime e, ir rašome **e** arba **ę:** varlės – varl**e**i, varl**ę**, varl**e**, varl**e**s; gegut**ės** – gegut**e**i, gegut**e**, gegut**ę**, gegut**e**s, ... Raidė ė „virsta“ raide e!

NOSINIŲ BALSIŲ RAŠYBA ŽODŽIŲ ŠAKNYSE

**1. Rašome ą, ę, į, ų nosines, kai ą, ę, į ų kaitaliojasi su an, en, in, un:** k**ą**sti – k**an**do, br**ę**sti – br**en**do, gr**į**sti – gr**in**dė, si**ų**sti – si**un**tė.

|  |  |  |  |
| --- | --- | --- | --- |
| gal**ą**sti – gal**an**do  išsig**ą**sti – išsig**an**do  ...............  skl**ę**sti – skl**en**dė | sk**ę**sti – sk**en**do  sp**ę**sti – sp**en**dė  spr**ę**sti – spr**en**dė  šv**ę**sti – šventė | l**į**sti – l**in**do m**į**slė – m**in**ti  paž**į**sta – paž**in**ti  ž**į**sti – ž**in**dė | sk**ų**sti – sk**un**dė |

(Dar giminiškuose žodžiuose, pvz.: k**ą**snis, m**į**slingas, si**ų**stuvas, paž**į**stamas, gal**ą**stuvas, sp**ą**stai)

**2. Kai ą, ę, į kaitaliojasi tarpusavyje** (prieš **s, š, ž**)**:** dr**ą**sa – dr**į**sti; gr**ą**ža –

gr**ę**žti – gr**į**žti; r**ą**žytis – r**ę**žtis; t**ą**sa, t**ą**syti – t**ę**sti – t**į**sti; tr**ą**ša – tr**ę**šti, žodžių šaknyse rašome nosines ą, ę, į.

(Dar giminiškuose žodžiuose, pvz.: dr**ą**sus, dr**ą**suolis, gr**ą**žtas, gr**ę**žinys, t**ę**sinys)

**3. Kai kurių veiksmažodžių esamojo laiko visuose asmenyse:** b**ą**la, g**ę**sta, m**ą**žta, s**ą**la, š**ą**la, š**ą**šta, tr**ę**šta (pūva, minkštėja), t**ę**žta (šlampa sniegas) rašome nosines ą, ę, į.

(aš b**ą**lu, g**ę**stu, m**ą**žtu, s**ą**lu, š**ą**lu, š**ą**štu, tr**ę**štu, t**ę**žtu; tu b**ą**li, ...; mes b**ą**lame, ...; jūs b**a**late, ...) Bet balo, geso, mažo, salo, šalo, šašo, trešo, težo nosinių raidžių nerašome!

(Dar nosines raides rašome iš esamojo laiko veiksmažodžių padarytuose žodžiuose, pvz.: š**ą**lant, š**ą**lantis, b**ą**lant, b**ą**lantis, g**ę**stant ir kt.)

**4. Kai kurių daiktavardžių šaknyse: ą**sa, **ą**sotis, **ą**žuolas, ž**ą**sis, ž**ą**slai, v**ą**šas, l**ę**šis rašome nosines ą, ę.

(Dar giminiškuose žodžiuose, pvz.: **ą**selė, **ą**žuolynas, **ą**žuolinis,

**Ž vąšas** – kablys; **vąšelis** – mezgimo įrankis;

**lęšis** – 1. augalas,

2. gaubtas stiklas (laužia spindulius);

**įgrysti** – įkyrėti, pabosti

ž**ą**sinas, ž**ą**siukas, v**ą**šelis, l**ę**šiukas)

Niekada nosinių raidžių nerašome žodžiuose:

1. gr**a**syti, gr**a**so, gr**e**sia, gr**a**sinimas (nes gr**ė**sė);

dr**a**sko, dr**e**skia (nes dr**ė**skė); gr**a**žinti (puošti) nes gr**o**žis

1. r**y**žtis, r**y**žtasi, r**y**žosi, r**y**žtingas; pasir**y**žti, pasir**y**žta, pasir**y**žimas; m**a**stas, m**a**stelis; įgr**y**sta (įkyri, pabosta)

Pastaba. Bus tęsinys